wannaphong/clean_thaiwikipedia huggingface dataset:
# พีบีแอร์
พีบีแอร์  เป็นสายการบินสัญชาติไทยในอดีต ก่อตั้งขึ้นในปี 2533 สายการบินได้หยุดกิจการลงในเดือนธันวาคม พ.ศ. 2552

 ประวัติ 
ก่อตั้งขึ้นโดย ดร.ปิยะ ภิรมย์ภักดี เพื่อให้บริการการเดินทางแก่ผู้บริหาร ซึ่งต้องการความคล่องตัว สะดวกสบาย และเป็นส่วนตัวในการบินสู่สาขาต่าง ๆ ของบริษัท บุญรอด ทั้งใน และนอกประเทศ เมื่อความสะดวกที่ไร้ขีดจำกัดได้รับความนิยมเพิ่มมากขึ้น พีบีแอร์จึงได้ดำเนินการยื่นขอใบอนุญาตให้ประกอบกิจการค้าขายในการเดินอากาศต่อกรมการบินพาณิชย์ กระทรวงคมนาคม เพื่อเปิดโอกาสให้บุคคลทั่วไปได้สัมผัสกับบริการเช่าเหมาลำ และส่งเสริมธุรกิจการบินในประเทศไทยให้มีทางเลือกในการเดินทางแก่ประชาชนมากขึ้น เมื่ออากาศยานใหม่เริ่มเข้าประจำฝูงบิน ความคิดที่จะมีส่วนร่วมพัฒนาอุตสาหกรรมการบินและการท่องเที่ยวในประเทศไทยจึงบังเกิดขึ้น ส่งผลให้พีบีแอร์เริ่มเปิดเส้นทางบินสู่ชุมพรในลักษณะกึ่งประจำ และใส่ใจความร่วมมืออย่างเต็มที่กับทุกกิจกรรม การบินจนได้รับความไว้วางใจให้เป็นสายการบินที่รัฐกำหนด (Designated) ให้ทำการบินในเขตสามเหลี่ยมเศรษฐกิจตอนใต้ ร่วมกับประเทศมาเลเซีย และอินโดนีเซีย (IMT-GT) ต่อมาได้รับอนุมัติเพิ่มเติมสิทธิการประกอบธุรกิจการบินจากกระทรวงคมนาคมให้เป็นแบบประจำมีกำหนด เพื่อสอดคล้องกับแผนการดำเนินงานที่ได้เปิดเส้นทางบินสู่จังหวัดชุมพร จังหวัดร้อยเอ็ด พร้อมทั้งการเปิดตลาดกระบี่–ภูเก็ต, กระบี่–สิงคโปร์ และเชื่อมเส้นทางขอนแก่น–เชียงใหม่ ในเบื้องต้นตามที่ได้รับมอบ เพื่อยืนยันความประสงค์ที่จะเสนอบริการการบินที่แตกต่าง แต่เน้นความสะดวกและปลอดภัยสูงสุดพีบีแอร์จดทะเบียนเลิกบินเมื่อวันที่ 21 ธันวาคม พ.ศ. 2552 และได้ปิดบริการแล้วเนื่องจากขาดทุน

 กิจการองค์กร 

 เอกลักษณ์องค์กร 

 ลัญลักษณ์ 
พีบีแอร์ใช้สัญลักษณ์เป็นรูปตัวสิงห์ (สัญลักษณ์ของเครื่องดื่มตราสิงห์)

 จุดหมายปลายทาง 
พีบีแอร์เคยให้บริการเส้นทางบินดังต่อไปนี้

 
 กรุงเทพมหานคร – ท่าอากาศยานสุวรรณภูมิ (ฐานการบินหลัก)
 บุรีรัมย์ – ท่าอากาศยานบุรีรัมย์
 ลำปาง – ท่าอากาศยานลำปาง
 นครพนม – ท่าอากาศยานนครพนม
 น่าน – ท่าอากาศยานน่าน
 ร้อยเอ็ด – ท่าอากาศยานร้อยเอ็ด
 สกลนคร – ท่าอากาศยานสกลนคร
 แม่สอด – ท่าอากาศยานแม่สอด
 สุรินทร์ – ท่าอากาศยานสุรินทร์ภักดี 
 เชียงราย – ท่าอากาศยานนานาชาติแม่ฟ้าหลวงเชียงราย (เที่ยวบินร่วมกับการบินไทย)
 เชียงใหม่ – ท่าอากาศยานนานาชาติเชียงใหม่ (เที่ยวบินร่วมกับการบินไทย)
 แม่ฮ่องสอน – ท่าอากาศยานแม่ฮ่องสอน (เที่ยวบินร่วมกับการบินไทย)
 พิษณุโลก – ท่าอากาศยานพิษณุโลก (เที่ยวบินร่วมกับการบินไทย)
 อุดรธานี – ท่าอากาศยานนานาชาติอุดรธานี (เที่ยวบินร่วมกับการบินไทย)
 ขอนแก่น – ท่าอากาศยานขอนแก่น (เที่ยวบินร่วมกับการบินไทย)
 อุบลราชธานี – ท่าอากาศยานนานาชาติอุบลราชธานี (เที่ยวบินร่วมกับการบินไทย)
 สุราษฎร์ธานี – ท่าอากาศยานนานาชาติสุราษฎร์ธานี (เที่ยวบินร่วมกับการบินไทย)
 เกาะสมุย – ท่าอากาศยานนานาชาติสมุย (เที่ยวบินร่วมกับการบินไทย)
 กระบี่ – ท่าอากาศยานนานาชาติกระบี่ (เที่ยวบินร่วมกับการบินไทย)
 ภูเก็ต – ท่าอากาศยานนานาชาติภูเก็ต (เที่ยวบินร่วมกับการบินไทย)
 หาดใหญ่ – ท่าอากาศยานนานาชาติหาดใหญ่ (เที่ยวบินร่วมกับการบินไทย)

 
 ดานัง – ท่าอากาศยานนานาชาติดานัง

 ข้อตกลงการบินร่วม 
พีบีแอร์เคยทำข้อตกลงการบินร่วมกับสายการบินดังต่อไปนี้:

 การบินไทย

 ฝูงบิน 
220px|thumbnail|เครื่องบิน Boeing 767-300
220px|thumbnail|เครื่องบิน Embraer ERJ 145 LR ที่ท่าอากาศยานสุวรรณภูมิพีบีแอร์เคยให้บริการเครื่องบินดังต่อไปนี้:
 เอทีอาร์ 72-500 2 ลำ (เช่ามาจากบางกอกแอร์เวย์)
 เอ็มบราเออร์ อีอาร์เจ 145แอลอาร์ 2 ลำ
 ดอร์เนียร์ 328 1 ลำ 
 ฟอกเกอร์ เอฟ-28 3 ลำ
 โบอิง 767-300 1 ลำ
# อันตรกิริยาอย่างเข้ม
ในฟิสิกส์ของอนุภาค อันตรกิริยาอย่างเข้ม เป็นกลไกที่รับผิดชอบต่อแรงนิวเคลียสอย่างเข้ม (หรือบางครั้งเรียกกันทั่วไปว่า แรงอย่างเข้ม, แรงนิวเคลียร์อย่างเข้ม, หรือ แรงสี) ที่ดึงดูดอนุภาคควาร์กมากกว่าหนึ่งตัว ให้รวมกันอยู่ในรูปของโปรตอนและนิวตรอน ซึ่งเป็นส่วนประกอบสำคัญของอะตอมได้ อันตรกิริยาอย่างเข้มเป็นหนึ่งในสี่ของแรงพื้นฐานจากธรรมชาติที่รู้จักกันดี แรงที่เหลือได้แก่ อันตรกิริยาอย่างอ่อน, แรงแม่เหล็กไฟฟ้า และ แรงโน้มถ่วง ทั้ง ๆ ที่มันจะทำงานที่ระยะห่างเพียงหนึ่งเฟมโตเมตร (10-15 เมตร) มันก็เป็นแรงที่เข้มที่สุด คือประมาณ 100 เท่าของแรงแม่เหล็กไฟฟ้า, หนึ่งล้านเท่าของอันตรกิริยาอย่างอ่อน และ 1038 ของแรงโน้มถ่วงความเข้มสัมพันธ์ของอันตรกิริยาจะแปรตามระยะทาง ตัวอย่างเช่น ดูจากข้อเขียนของ Matt Strassler, "The strength of the known forces". มันสร้างความมั่นใจในความเสถียรของสสารทั่วไป โดยการควบคุมพวกควาร์กให้รวมตัวกันเป็นอนุภาคแฮดรอน เช่นเป็นโปรตอนและนิวตรอน ซึ่งเป็นองค์ประกอบที่ใหญ่ที่สุดของมวลของสสารทั่วไป ยิ่งไปกว่านั้น ส่วนใหญ่ของมวล-พลังงานของโปรตอนหรือนิวตรอนที่พบทั่วไปจะอยู่ในรูปแบบของพลังงานสนามแรงอย่างเข้ม นั่นคือควาร์กแต่ละตัวจะมีส่วนประมาณ 1% ของมวล-พลังงานของโปรตอนเพียงหนึ่งตัวเท่านั้น

 ประวัติ 
ก่อนทศวรรษที่ 1970 นักฟิสิกส์มีความไม่แน่ใจเกี่ยวกับกลไกการยึดเหนี่ยวของนิวเคลียสของอะตอม เป็นที่รู้กันว่านิวเคลียสประกอบด้วยกลุ่มโปรตอนและกลุ่มนิวตรอนและรู้อีกด้วยว่าโปรตอนมีประจุไฟฟ้าบวกในขณะที่มีนิวตรอนเป็นกลางทางไฟฟ้า อย่างไรก็ตามข้อเท็จจริงเหล่านี้ดูเหมือนจะขัดแย้งซึ่งกันและกัน โดยการทำความเข้าใจทางฟิสิกส์ในเวลานั้นประจุบวกจะผลักกันเองและนิวเคลียสจึงควรจะขาดเป็นเสี่ยง ๆ แต่สิ่งนี้ก็ยังไม่เคยพบเห็น ฟิสิกส์ใหม่จึงเป็นสิ่งจำเป็นเพื่อที่จะอธิบายปรากฏการณ์นี้

แรงดึงดูดที่แข็งแกร่งถูกตั้งสมมติฐานเพื่ออธิบายวิธีการที่นิวเคลียสของอะตอมถูกมัดเข้าด้วยกันแม้ว่าจะมีแรงผลักแม่เหล็กไฟฟ้าร่วมกันของโปรตอน แรงตามสมมติฐานนี้ถูกเรียกว่าแรงเข้ม ซึ่งเชื่อกันว่าจะเป็นแรงพื้นฐานที่กระทำต่อโปรตอนและนิวตรอนที่สร้างนิวเคลียสขึ้นมา

thumb|right|400px|การเชื่อมโยงพิ้นฐานของอันตรกิริยาอย่างเข้ม จากซ้ายไปขวา การกระจายกลูออน, การแยกกลูออนและการเชื่อมด้วยตัวเองของกลูออน

มันมีการค้นพบต่อมาว่าโปรตอนและนิวตรอนไม่ใช่อนุภาคพื้นฐาน แต่ถูกสร้างขึ้นจากอนุภาคที่เป็นเนื้อแท้ที่เรียกว่าควาร์ก แรงดึงดูดที่แข็งแกร่งระหว่างนิวคลีออนด้วยกันเป็นผลข้างเคียงของแรงพื้นฐานที่ยึดเหนี่ยวควาร์กไว้ด้วยกันในตัวโปรตอนและตัวนิวตรอน ทฤษฎีควอนตัม chromodynamics อธิบายว่าควาร์กมีในสิ่งที่เรียกว่าประจุสี แม้ว่ามันจะไม่มีความสัมพันธ์ใด ๆ กับสีที่มองเห็นได้Feynman, R. P. (1985). QED: ทฤษฎีประหลาดของแสงและสสาร Princeton University Press. p. 136. ISBN 0-691-08388-6. นักฟิสิกส์ทึ่ม ไม่สามารถหาคำศัพท์ในภาษากรีกที่สวยได้อีกแล้ว จึงเรียกการโพลาไรเซชันชนิดนี้อย่างน่าสงสารว่า 'สี' ซึ่งไม่เกี่ยวอะไรกันกับสีในความหมายทั่วไป ควาร์กที่มีประจุสีต่างกันจะดึงดูดซึ่งกันและกันอันเป็นผลมาจากปฏิสัมพันธ์ที่แข็งแกร่ง ซึ่งได้รับการไกล่เกลี่ยโดยอนุภาคที่เรียกว่า กลูออน
# โลตัสโน้ตส์
โลตัสโน้ตส์  เป็นโปรแกรมที่ใช้ในการช่วยจัดการงานธุรกิจ ขององค์กรต่างๆ โปรแกรมนี้สร้างโดยกลุ่มไอบีเอ็ม  ประโยชน์ที่ใช้จะมีในเรื่องของ อีเมล, ตารางนัดหมาย, แชต สำหรับภายในองค์กร รวมถึงเป็นแหล่งความรู้ ข่าวสารภายในองค์กรอีกด้วย  โลตัสโน้ตส์สามารถใช้งานได้ทั้งแบบออนไลน์ และออฟไลน์ด้วย  จะเหมาะมากกับองค์กรใหญ่ๆ ที่มีพนักงานจำนวนมาก  สามารถแจ้งข้อมูลข่าวสารถึงพนักงานแต่ละคนได้อย่างรวดเร็ว บนฐานข้อมูลเดียวกัน  สามารถนัดประชุม กำหนดสถานที่ประชุม,  จองสถานที่ประชุม ได้ด้วย

อาจมีการใช้เป็นตารางนัดหมาย แจ้งเตือนการนัดหมายต่างๆ ได้ดีเยี่ยม
# เอพีไอคาร์โกแอร์ไลน์
เอพีไอคาร์โกแอร์ไลน์ ย่อมาจาก Air People International Cargo Airline เป็นบริษัทขนส่งอากาศยานสัญชาติไทย ซึ่งร่วมมือกับประเทศบังคลาเทศ ให้บริการเที่ยวบินขนส่งสินค้าระหว่างประเทศไทยกับเมืองธากา ประเทศบังคลาเทศ

 ฝูงบิน 
ณ เดือนมีนาคม พ.ศ. 2565 ฝูงบินของเอพีไอคาร์โกแอร์ไลน์มีดังนี้+ ฝูงบินของเอพีไอคาร์โกแอร์ไลน์เครื่องบินประจำการคำสั่งซื้ออานโตนอฟ อาน-1240
 จุดหมายปลายทาง 
เปิดบินขนส่งสินค้าระหว่างประเทศไทยและประเทศบังคลาเทศ 3 อาทิตย์ต่อครั้ง

  ดูเพิ่ม 
เว็บไซด์ของสายการบิน API Cargo Airline
ขนส่งอากาศยาน
# มัธยมศึกษา
มัธยมศึกษา (ย่อว่า ม.) เป็นลำดับการศึกษาขั้นที่ 3 รองจากระดับ ประถมศึกษา และแบ่งเป็น 2 ช่วงชั้น คือ ช่วงมัธยมศึกษาปีที่ 1 ถึงมัธยมศึกษาปีที่ 3 เรียกว่ามัธยมศึกษาตอนต้น (มักเรียกโดยย่อว่า ม.ต้น) เทียบเท่ากับ grade 7-9 และช่วงมัธยมศึกษาปีที่ 4 ถึงมัธยมศึกษาปีที่ 6 เรียกว่ามัธยมศึกษาตอนปลาย (มักเรียกโดยว่า ม.ปลาย) เทียบเท่ากับ grade 10-12 โดยการศึกษาในขั้นนี้มุ่งเน้นให้ผู้เรียนมีความรู้ทางด้านวิชาการและวิชาชีพให้เหมาะสมกับวัย ความต้องการ ความสนใจ เพื่อให้ผู้เรียนเกิดความเข้าใจและรู้จักเลือกอาชีพที่เป็นประโยชน์แก่ตนเองและสังคมระดับการศึกษา การศึกษาระดับนี้ใช้เวลาเรียนหกปี โดยผู้เรียนจะมีอายุระหว่าง 13–18 ปี โดยผู้เรียนจบในระดับมัธยมศึกษานี้สามารถไปประกอบอาชีพที่เหมาะสมกับวัยและความสามารถ หรือศึกษาต่อในระดับอุดมศึกษา ในระดับมัธยมศึกษาตอนต้น ผู้เรียนเลือกเรียนกลุ่มวิชาการหรือวิชาชีพตามความถนัดของตนเอง ในระดับมัธยมศึกษาตอนปลายผู้เรียนสามารถเรียนกลุ่มวิชาที่ผู้เรียนชื่นชอบเพื่อยึดเป็นอาชีพได้
# โจเซฟ เชริดัน เล ฟานิว
โจเซฟ ทอมัส เชริดัน เล ฟานิว (28 สิงหาคม พ.ศ. 2357 - 7 กุมภาพันธ์ พ.ศ. 2416) เป็นนักประพันธ์แนวกอทิกชาวไอริชเชื้อสายฝรั่งเศสแห่งศตวรรษที่ 19 มีชายาว่า "บิดาแห่งเรื่องสยองขวัญของอังกฤษ" ผลงานเรื่องสั้นเรื่อง Camilla ไว้ด้วย เป็นผลงานอมตะและเป็นต้นแบบให้นักเขียนรุ่นหลังหลายคน รวมไปถึงแบรม สโตกเกอร์ (Bram Stoker) นับว่าเล ฟานิวเป็นผู้บุกเบิกนวนิยายสยองขวัญ ส่งต่อไปให้นักเขียนในยุควิกตอเรีย (ช่วงปี พ.ศ. 2380-2444) พัฒนารูปแบบต่อไป

 ประวัติ 
โจเซฟ เชริดัน เล ฟานิว เกิดที่กรุงดับลิน ประเทศไอร์แลนด์ เรียนกฎหมายที่วิทยาลัยทรินิตี กรุงดับลิน เป็นนักเรียนดีเด่นและนักกิจกรรม เมื่อเรียนจบแล้วถูกเรียกตัวให้มาทำงานที่ศาล แต่เขาปฏิเสธเพราะอยากจะทำงานวรรณกรรมมากกว่า เขาเริ่มทำงานเป็นนักข่าวในปี พ.ศ. 2380 ปีต่อมาเรื่องสั้นสยองขวัญเรื่องแรกของเขาก็ได้รับการตีพิมพ์ในนิตยสาร Dublin University Magazine ชื่อว่า The Ghost and the Bone-Setter และต่อมาไม่กี่ปี เล ฟานิวก็ก้าวหน้าในอาชีพจนกลายเป็นแถวหน้าในวงการสื่อสิ่งพิมพ์ เป็นเจ้าของและมีหุ้นส่วนในหนังสือพิมพ์หลายหัว อาทิ The Warder, Statesman, Dublin Evening Mail, Dublin University Magazine

เขาได้อาศัยช่องทางที่เขาเป็นเจ้าของและหุ้นส่วนในการตีพิมพ์ผลงานของตัวเอง และแสดงความคิดทางการเมืองแบบอนุรักษนิยม เขาแต่งงานกับลูกสาวของหัวหน้าทนายความแห่งกรุงดับลิน ชื่อซูแซนนา เบนเนตต์ในปี พ.ศ. 2386 มีบุตรด้วยกัน 4 คน ภายหลังภรรยาของเขามีอาการทางโรคประสาทและเสียชีวิตในปี พ.ศ. 2401 ทำให้เล ฟานิวเสียใจมาก กล่าวโทษตนเองว่าเป็นต้นเหตุการตายของภรรยา เขาใช้ชีวิตสันโดษ แยกตัวจากสังคม ใช้ชีวิตอยู่ที่บ้านและสำนักงาน ในช่วงที่เขาเก็บตัวเขาได้ออกผลงานเรื่องสั้นและนิยายออกมาจำนวนมาก อาทิ All in the Dark, A Lost Name, The Wyvern Mystery และ Willing to Die  และผลงานเด่นคือเรื่อง In a Glass Darkly ซึ่งรวมนิยายขนาดสั้นเรื่อง Camilla ไว้ด้วย เป็นเรื่องราวเกี่ยวกับแวมไพร์เลสเบี้ยน ซึ่งกลายเป็นผลงานอมตะและเป็นต้นแบบให้แบรม สโตเกอร์ ผู้เขียน Dracula ด้วย

เล ฟานิวกลับสู่ชนบทในไอร์แลนด์ และเป็นแรงบันดาลใจให้เพื่อนของเขา แพทริก เคนเนดี เขียนเรื่อง D.U.M. เล ฟานิวเสียชีวิตในวันที่ 7 กุมภาพันธ์ พ.ศ. 2416 ที่ดับลิน
# ปักษาวายุ
ปักษาวายุ   ภาพยนตร์ไทยแนวแอ็คชั่นไซไฟ ออกฉายเมื่อวันที่ 1 เมษายน พ.ศ. 2547 อำนวยการสร้างโดยอาร์ เอส.ฟิล์ม แอนด์ ดิสทริบิวชั่น กำกับการแสดงโดย มณฑล อารยางกูร นำแสดงโดย  ศรราม เทพพิทักษ์, ซาร่า เล็กจ์

เนื้อเรื่อง
ลีน่า นักโบราณคดีสาวชาวครึ่งไทย-ฝรั่งเศส เป็นลูกสาวของนักโบราณคดีชาวฝรั่งเศสที่เคยค้นพบ โครงกระดูกสัตว์โบราณยุคเดียวกับไดโนเสาร์ ที่มีโครงร่างคล้ายกับสัตว์ในเทพปกรณัมของภูมิภาคเอเชียอาคเนย์ ลีน่าได้สูญเสียพ่อไปพร้อมกับซากดังกล่าว หลังจากพ่อของเธอถูกกล่าวหาว่าเหลวไหล นั่นทำให้ลีน่าฝังใจในเรื่องนี้และมุ่งมั่นที่จะพิสูจน์ให้ทุกคนได้เห็นว่า สิ่งที่พ่อเธอค้นพบนั้นไม่ใช่เรื่องเหลวไหล

ในปี พ.ศ. 2548 ในระหว่างที่ลีน่าและทิม เพื่อนนักโบราณคดีชาวฝรั่งเศส กำลังขุดค้นนั้น ไม่ทราบมาก่อนเลยว่าจะเป็นที่เดียวกับที่ทางการได้ทำรถไฟใต้ดินเฟส 2 และพบกับนายทหารลึกลับกลุ่มหนึ่ง ที่นำโดย แทน ซึ่งไม่เป็นมิตรเลย และพยายามไล่เธอกลับไป โดยพยายามบอกว่า สิ่งที่เธอตามหานั้นอาจจะไม่ใช่แค่สัตว์ธรรมดา ๆ หากแต่เป็นสัตว์ประหลาดที่น่าสะพรึงกลัว มีพลานุภาพในการทำลายล้างสูง ก่อนที่มันจะปรากฏตัวออกมาใจกลางกรุงเทพมหานคร เมืองหลวงของประเทศไทย และมันไล่ล่าพวกเขา

 นักแสดง 
 ศรราม เทพพิทักษ์ รับบท แทน
 ซาร่า เล็กจ์ รับบท ลีน่า
แดเนียล บรูซ เฟรเซอร์ รับบท ทิม
 ชลัฏ ณ สงขลา รับบท ไกร
 สุทธิพงษ์ สามคุ้มพิมพ์ รับบท วิทย์
 ปิยะ วิมุกตายน รับบท หาญ
 สุทธิพร เมธา รับบท กล้า
 พีรนันท์ โกตน รับบท พล
ญาณี ตราโมท รับบท ดร.วิชัย
นักแสดงรับเชิญ
ไพโรจน์ สังวริบุตร รับบท หัวหน้าของแทน
ทศพล ศิริวัฒน์ รับบท พนักงานรถไฟใต้ดิน
นพดล ทรงแสง รับบท พนักงานรถไฟใต้ดิน

การสร้างและเสียงวิจารณ์ 
ปักษาวายุ เป็นภาพยนตร์แอ็คชั่นไซไฟทริลเลอร์ ที่นับเป็นเรื่องแรกของไทยที่ถ่ายทำในระบบดิจิตอล เหมือนกับภาพยนตร์ระดับโลกหลาย ๆ เรื่อง และจัดเป็นภาพยนตร์สัตว์ประหลาดยักษ์เรื่องแรกของไทย ที่สร้างตัวสัตว์ประหลาด คือ ครุฑ จากวรรณคดีของไทยหลายเรื่อง และเป็นผลงานการแสดงครั้งแรกของซาร่า เล็กจ์ปักษาวายุ-จินตนาการวรรณคดีไทยสู่โลกภาพยนตร์     

แต่เมื่อเข้าฉายแล้ว เสียงวิจารณ์ส่วนใหญ่เป็นไปในทางลบแทบทั้งสิ้น ไม่ว่าจะเป็นบทภาพยนตร์ที่อ่อน ไม่สมเหตุสมผล รวมถึงเอฟเฟกต์ที่ใช้ ตลอดจนโครงเรื่องที่เหมือนกับ Reign of Fire ภาพยนตร์สัญชาติอังกฤษในปี ค.ศ. 2002 เป็นต้นคำวิจารณ์จากสยามโซน
# โฮม (อัลบั้มเดอะคอรร์ส)
โฮม  เป็นอัลบั้มลำดับที่ 5 ของ เดอะคอรร์ส ศิลปินกลุ่มจากประเทศไอร์แลนด์ ออกจำหน่ายเมื่อวันที่ 26 กันยายน พ.ศ. 2548 ในยุโรป ภายในอัลบั้มประกอบไปด้วยเพลงเก่าๆ และเพลงพื้นบ้านของไอร์แลนด์ ที่ เดอะคอรร์ส นำกลับมาเรียงเรียงดนตรีและขับร้องใหม่ 

เพลงส่วนใหญ่ในอัลบั้ม จะคัดมาจากหนังสือเพลงที่ จีน คอรร์ แม่ผู้ล่วงลับของ 4 พี่น้อง เดอะคอรร์ส ได้จดรวบรวมเอาไว้เดอะ คอรร์ส นำเพลงจากปลายปากกาของแม่ มาลงอัลบั้มชุดใหม่ โฮม, hunsa.com (เรียกข้อมูลเมื่อวันที่ 20 ก.ย. 2007) ในบรรดานั้น มี 2 เพลงเป็นภาษาแกลิก คือ "Buachaill Ón Éirne" กับ "Bríd Óg Ní Mháille" และอีก 3 เพลงที่ไม่ได้หยิบยกมาจากหนังสือเพลงของแม่ ได้แก่ "Heart Like A Wheel" เพลงเก่าของ Kate and Anna McGarrigle "Old Town" เพลงเก่าของฟิล ไลนอตต์ ที่เดอะ คอรร์ส เคยนำไปแสดงในรายการ MTV Unplugged (1999) มาก่อน และอีกเพลงคือ "Dimming Of The Day" เพลงเก่าของริชาร์ด ธอมป์สันThe Corrs : Home , ARTISTdirect, 7 ก.พ. 2006 (เรียกข้อมูลเมื่อวันที่ 20 ก.ย. 2007) ซึ่งเพลงนี้ ชารอน คอรร์ มือไวโอลินของวง ได้เป็นผู้ร้องนำอย่าง เต็มตัวครั้งแรก หลังจากที่เคยร้องคู่กับน้องสาว แคโรไลน์ คอรร์ มาแล้วครั้งหนึ่งในเพลง "No Frontiers"Planet Corr » Biography » Sharon , Planet Corr (เรียกข้อมูลเมื่อวันที่ 20 ก.ย. 2007) นอกจากนั้นยังมี "Return To Fingal" เป็นโบนัสแทร็กสำหรับชุดที่ออกวางจำหน่ายในประเทศเยอรมนี และญี่ปุ่นด้วยอีก 1 เพลงPlanet Corr » Music » Albums » Home , Planet Corr (เรียกข้อมูลเมื่อวันที่ 20 ก.ย. 2007) 

โฮม เป็นอัลบั้มที่ เดอะ คอรร์ส ย้อนกลับไปหารากเหง้าแห่งความเป็นไอริชของตนเอง เหมือนกับที่ได้เคยทำไว้ในอัลบั้มแรกอย่าง  ฟอร์กิฟเวน, นอตฟอร์ก็อตเทน ซึ่งยังคงประสบความสำเร็จ ขึ้นเป็นอันดับ 1 ในชาร์ตอัลบั้มไอริชของประเทศไอร์แลนด์The Corrs - Home - Music Charts, acharts.us สืบค้นวันที่ 20 กันยายน พ.ศ. 2550)  และสร้างยอดขายทั่วโลกไปได้มากกว่า 4 ล้านชุด แต่หากจะเทียบกับอัลบั้มชุดที่ผ่านๆ มา ก็ไม่ถือว่าประสบความสำเร็จมากนัก

 รายชื่อเพลง 
 "My Lagan Love" - 4:19
 "Spancill Hill" - 5:08
 "Peggy Gordon" - 4:25
 "Black Is The Colour" - 3:48
 "Heart Like A Wheel" - 3:52
 "Buachaill Ón Éirne"  ("Boy From Ireland")  - 3:14
 "Old Hag (You Killed Me)" - 3:43
 "Moorlough Shore" - 4:16
 "Old Town" - 3:46
 "Dimming Of The Day" - 2:57
 "Bríd Óg Ní Mháille"  ("Bridget O'Malley")  - 3:38
 "Haste To The Wedding" - 2:27
 โบนัสแทร็ก - เฉพาะชุดที่ออกจำหน่ายในประเทศเยอรมนีและญี่ปุ่น
 "Return To Fingal"

 นักร้องและนักดนตรี 
เดอะ คอรร์ส 
 แอนเดรีย คอรร์ - ร้องนำ, tin whistle
 แคโรไลน์ คอรร์ - bodhrán, ร้องประสาน
 ชารอน คอรร์ - ไวโอลิน, ร้องนำ (แทร็กที่ 10) , ร้องประสาน
 จิม คอรร์ - กีตาร์, คีย์บอร์ด, ร้องประสาน

นักดนตรีร่วมบันทึกเสียง 
 แอนโธนี เดรนแนน - กีตาร์ 
 คีธ ดัฟฟี - เบส
 เจสัน ดัฟฟี, แมตต์ แชมเบอร์เลน - กลอง
 คีแรน ไคลี - แอคคอร์เดียน

นักดนตรีรับเชิญ 
 โรแนน ดูนีย์ - พิคโคโล, ทรัมเป็ต
 ไมเคิล บัคลีย์ - แซกโซโฟน
 เฟียครา เทรนช์ - ควบคุมเครื่องสาย 
 The BBC Concert Orchestra
# ภาษาบูโครี
บูโครี (อักษรฮีบรู: בוכארי, อักษรซีริลลิก: бухорӣ, อักษรละติน: Buxorī) เป็นภาษาย่อยยิว-ทาจิกที่ชาวยิวบูฆอรอในเอเชียกลางเคยใช้พูดกัน ภาษาบูโครีได้รับอิทธิพลจากภาษาเปอร์เซียคลาสสิก โดยมีคำยืมจากภาษาฮีบรูเป็นจำนวนมาก รวมทั้งคำยืมจากภาษาในบริเวณข้างเคียงอย่างภาษารัสเซียและภาษาอุซเบกเป็นต้น เป็นภาษาที่ใช้สื่อสารกับชาวทาจิก
# ภาษามลาโซ
ภาษามลาโซ  บางครั้งเรียกเป็น ซูร์โยโย หรือ ซูรัยต์ เป็นภาษาแอราเมอิกใหม่กลางที่ไม่มีความเคลื่อนไหวหรือสูญหายแล้วหรือ เคยมีผู้พูดในตุรกีตะวันออก และภายหลังพบในซีเรียตะวันอกเฉียงเหนือโดยชาวคริสต์นิกายซีเรียออร์ธอดอกซ์

ภาษามลาโซมีความใกล้ชิดกับภาษาตูโรโย แต่แตกต่างมากพอที่จะถือเป็นคนละภาษา โดยภาษามลาโซมีวากยสัมพันธ์ที่ยังคงคุณสมบัติจากภาษาซีรีแอกคลาสสิกมากกว่าตูโรโย

 วิทยาหน่วยคำ 
ภาษามลาโซเป็นภาษาที่มีลักษณะอนุรักษนิยมมากกว่าภาษาตูโรโยทั้งด้านคำศัพท์และไวยากรณ์โดยใช้คำและโครงสร้างของภาษาซีรีแอก โดยยังคงรูปแบบจากภาษาแอราเมอิกKim, Ronald. 2008. "Stammbaum or Continuum? The Subgrouping of Modern Aramaic Dialects Reconsidered." In Journal of the American Oriental Society 128, no. 3, 505-531.
# วัดป่ากล้วย
วัดป่ากล้วย ตั้งหมู่ที่บ้านป่ากล้วย หมู่ที่ 2  ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 5 

วัดป่ากล้วยเป็นวัดโบราณแห่งแรกในตำบลคุ้งตะเภาที่มีอุโบสถ และเป็นวัดที่มีสำนักปฏิบัติธรรม (โดยพฤตินัย) แห่งเดียวของตำบล ตัววัดตั้งอยู่ติดตลิ่งริมแม่น้ำน่าน (ซึ่งตื้นเขินไปแล้ว) ใกล้กับสำนักงานเทศบาลตำบลคุ้งตะเภา

 ประวัติ 

วัดป่ากล้วย มีที่ดินที่ตั้งวัดจำนวน 11 ไร่ 3 งาน 85 ตารางวา

พุทธศาสนิกชนได้ร่วมใจกันสร้างวัดนี้เพื่อเป็นที่ประกอบศาสนกิจและกิจกรรมของชุมชน ได้รับพระราชทานวิสุงคามสีมาเมื่อพ.ศ. 2420 

 สำนักวิปัสสนาวัดป่ากล้วย
thumb|150px|บรรยากาศสำนักปฏิบัติธรรมวัดป่ากล้วย ถ่ายเมื่อปี พ.ศ. 2549

วัดป่ากล้วยมีสำนักปฏิบัติธรรม 1 แห่ง คือ สำนักวิปัสสนาวัดป่ากล้วย มีพระเฉลิมโชค ฉนฺทชาโต เป็นเจ้าสำนัก สำนักปฏิบัติธรรมมีทั้งอุบาสก อุบาสิกา เข้ามาบวชถือศีล 8 ศีล 5  สำนักปฏิบัติธรรมนี้จัดแยกส่วนสัดสำนักปฏิบัติธรรมเป็นภูมิทัศน์แบบวัดป่า โดยแบ่งเขตพื้นที่ด้านทิศตะวันออกของทางวัดเป็นสำนักเอกเทศ

 รายนามเจ้าอาวาสวัดป่ากล้วย 

รายนามเจ้าอาวาสวัดป่ากล้วยเท่าที่มีหลักฐานสืบค้นได้

 ชื่อ            ฉายา ตำแหน่งทางคณะสงฆ์ ระยะเวลาดำรงตำแหน่ง พระอธิการสอน  ไม่ทราบฉายา ไม่ทราบ  ไม่ทราบปี พระอธิการอินทร์  ไม่ทราบฉายา ไม่ทราบ  ไม่ทราบปี พระอธิการสมบุญ  จนทสิริ  ไม่ทราบ  ไม่ทราบปี พระอธิการไสว  อุคคโต ไม่ทราบ  ไม่ทราบปี พระมหาจรูญ  คุทตจิตโต ไม่ทราบ  ไม่ทราบปี พระอธิการวงษ์  สหธมโม  ไม่ทราบ  ไม่ทราบปี พระอธิการแจง  ภทฺทปุญโญ ไม่ทราบ  พ.ศ. - ปัจจุบัน พระครูสุธรรมาจารย์ (พร้อม ธนปาโล) - ไม่ทราบ  พ.ศ. 2534 - พ.ศ. 2555 พระครูสังฆรักษ์สมหมาย สุขกาโม (รก.จร.) - ไม่ทราบ  10 มกราคม พ.ศ. 2555- พฤศจิกายน พ.ศ. 2558

 อาณาเขตที่ตั้งวัด 
(รอเพิ่มเติมเนื้อหาในส่วนนี้)

 ศาสนสถาน-ถาวรวัตถุ 
thumb|อุโบสถวัดป่ากล้วยบูรณะใหม่เมื่อปี พ.ศ. 2550

 อุโบสถ กว้าง 6 เมตร ยาว 14 เมตร สร้างเมื่อ พ.ศ. 2420 บูรณะเมื่อ พ.ศ. 2550
 ศาลาการเปรียญ กว้าง 21 เมตร ยาว 28 เมตร สร้างเมื่อ พ.ศ. 2492
 หอสวดมนต์ต์ กว้าง 11.50 เมตร ยาว 15.30 เมตร สร้างเมื่อ พ.ศ. 2507
 กุฏิสงฆ์ จำนวน 4 หลัง เป็นอาคารไม้ 3 หลัง และตึก 1 หลัง
 วิหารอดีตเจ้าอาวาส กว้าง 4 เมตร ยาว 7.20 เมตร ก่อสร้างเมื่อ พ.ศ. 2537
 หอระฆัง กว้าง 2.50 เมตร ยาว 2.50 เมตร
 กำแพงวัด สร้างด้วยคอนกรีตเสริมเหล็ก เมื่อปี พ.ศ. 2520

 ข้อมูลจำเพาะ 

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี ?

มีพระบรมราชโองการพระราชทานวิสุงคามสีมา ปี พ.ศ. 2420

 ที่ดินของวัด 
ที่ดินเฉพาะบริเวณที่ตั้งวัด มีเนื้อที่ 11 ไร่ 3 งาน 85 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 8020

และที่ธรณีสงฆ์ มี 1 แปลง รวมเนื้อที่ทั้งสิ้น 1 ไร่ 3 งาน 16 ตารางวา
# ภาษาบูนัน
ภาษาบูนัน  เป็นภาษาที่ใช้พูดโดยชาวบูนันในไต้หวัน จัดอยู่ในตระกูลภาษาออสโตรนีเซียน สาขาเกาะฟอร์โมซา แบ่งเป็นสำเนียงย่อยได้ห้าสำเนียงคือ อิสบูกุน ตักบูนวซ ตากีวาตัน ตากีบากา และตากีตูดุห์ สำเนียงอิบูกุนเป็นสำเนียงหลักทางใต้ของไต้หวัน สำเนียงตักบูนวซและตากีวาตัน ส่วนใหญ่ใช้พูดทางภาคกลาง อีกสองสำเนียงใช้พูดทางเหนือ ปัจจุบันภาษาบูนันใช้พูดในหมู่ชาวซาอารัวและกานากานาบูด้วย
# ธงชาติเซนต์วินเซนต์และเกรนาดีนส์
ธงชาติเซนต์วินเซนต์และเกรนาดีนส์ มีลักษณะเป็นธงสี่เหลี่ยมผืนผ้า กว้าง 7 ส่วน ยาว 11 ส่วน ภายในแบ่งเป็นสามแถบ โดยแถบด้านคันธงเป็นสีฟ้า ด้านชายธงเป็นสีเขียว แถบกลางธงเป็นสีทอง โดยมีความกว้างเป็นสองเท่าของแถบด้านคันธงและด้านชายธง กลางแถบสีทองนั้นมีรูปสี่เหลี่ยมขนมเปียกปูนสีเขียว 3 รูป เรียงกันเป็นรูปอักษรละติน "V" ธงนี้เป็นธงที่ประกาศใช้เมื่อวันที่ 21 ตุลาคม พ.ศ. 2528

สีฟ้าในธง หมายถึงผืนฟ้าและท้องทะเลสีคราม สีทองหมายถึงความอบอุ่น จิตวิญญาณอันเจิดจ้าของปวงชน และผืนทรายสีทองในหมู่เกาะเกรนาดีนส์ สีเขียวหมายถึงพืชพรรณที่เขียวชอุ่มจากการเกษตรกรรมทั่วเกาะเซนต์วินเซนต์ และพลังแห่งความอดทนของประชาชน รูปสี่เหลี่ยมขนมเปียกปูน 3 รูป ซึ่งเรียงกันเป็นรูปตัว "V" คืออักษรตัวแรกของคำว่าเซนต์วินเซนต์ (St. Vincent) หมายถึง ความหลากหลายทางธรรมชาติในหมู่เกาะนี้ จนประเทศนี้ได้ชื่อว่าเป็นอัญมณีแห่งหมู่เกาะแอนทิลลิส (the Antilles) โดยเหตุดังกล่าว ทำให้ธงนี้มีอีกชื่อหนึ่งว่า "ธงอัญมณี" ("The gems")

 ธงชาติสมัยต่างๆ
# RuneScape
RuneScape คือเกมแนว MMORPG ที่ดำเนินการโดย Jagex Ltd. ซึ่งมีจำนวนตัวละครของผู้เล่นฟรีกว่าสิบล้านตัว และตัวละครที่เสียเงินเป็นสมาชิกมากกว่าล้านตัว RuneScapeถือเป็นหนึ่งในเกมออนไลน์ที่ได้รับความนิยมมากที่สุดในโลก โดยในแต่ละเดือนมีผู้เล่นที่เข้ามาเล่นอย่างน้อยหนึ่งครั้งมากกว่าห้าล้านคน เนื้อหาในเกมมีทั้งส่วนที่เข้าถึงได้ฟรีและที่ต้องสมัครสมาชิกก่อน เนื่องจากเกมรันบนweb browserไม่ต้องลงโปรแกรมใดๆจึงสามารถเล่นที่ไหนก็ได้เพียงเชื่อมต่ออินเทอร์เน็ตได้

ก่อนจะเป็นRuneScape ผู้สร้างเกม Andrew Gower สร้างเกมชื่อว่า DeviousMUDขึ้นในปี1998 ต่อมาได้ปรับปรุงและเปลี่ยนชื่อ RuneScape
# ไมเคิล จอห์นสัน (นักฟุตบอลเกิดปี พ.ศ. 2531)
ไมเคิล จอห์นสัน  เป็นนักฟุตบอลสังกัดทีมสโมสรฟุตบอลแมนเชสเตอร์ซิตี ตำแหน่งกองกลาง เกิดเมื่อวันที่ 24 กุมภาพันธ์ พ.ศ. 2531 ที่ Urmston, เมืองแมนเชสเตอร์

จอห์นสันเซ็นสัญญากับทีมแมนเชสเตอร์ซิตี ในปี พ.ศ. 2547 ก่อนที่จะมาอยู่กับแมนเชสเตอร์ซิตี เคยเป็นนักเตะฝึกหัดของเอฟเวอร์ตัน, ไฟเยอโนร์ด และมาอยู่ในทีมเยาวชนของลีดส์ยูไนเต็ด เขาเป็นหนึ่งในผู้เล่นของทีมเยาวชนแมนเชสเตอร์ซิตี ชุดที่เข้าถึงรอบชิงชนะเลิศ เอฟเอคัพเยาวชน (FA Youth Cup) เขาลงเล่นในพรีเมียร์ลีกอังกฤษครั้งแรกในวันที่ 21 ธันวาคม 2549 นัดที่แมนเชสเตอร์ซิตีพบวีแกน ที่เจเจบี สเตเดี้ยม และเป็นวีแกนที่ชนะไป 4-0, นัดที่ 2 ที่เขาลงเล่นในพรีเมียร์ลีกอังกฤษ คือนัดที่แมนเชสเตอร์ซิตีชนะมิดเดิลสโบรช์ ไป 2-0

ในเดือนเมษายน 2550 จอห์นสันโชว์ฟอร์มได้อย่างโดดเด่นตลอดมา ทำให้ทีมลิเวอร์พูลสนใจนักเตะคนนี้ แมนเชสเตอร์ซิตีจึงได้เจรจาขอต่อสัญญากับเขา เมื่อวันที่ 18 กรกฎาคม 2550 เพื่อรั้งเขาไว้ไม่ให้ออกจากทีมไป ประตูแรกในพรีเมียร์ลีกนัดที่แมนเชสเตอร์ซิตีชนะดาร์บี้ 1-0 ในวันที่ 15 สิงหาคม 2550 ที่ ซิตี้ ออฟ แมนเชสเตอร์ สเตเดียม สนามเหย้าของแมนเชสเตอร์ซิตี และประตูที่ 2 เขายิงได้ในอีก 1 เดือนต่อมา ในนัดที่แมนเชสเตอร์ซิตี เปิดบ้านรับการมาเยือนของ แอสตันวิลลา ทีมที่มีกุนซือฝีมือดีอย่าง มาร์ติน โอนีล จอห์นสันโชว์ความแข็งแกร่งของร่างกายและทักษะบอล ด้วยการทำชิ่งหนึ่งสองกับเอลาโน่ พาบอลฝ่าแผงกองหลังวิลล่าถึง 3 คน แล้วแปบอลเล่นทางเข้าประตูไปอย่างสวยงาม ช่วยให้แมนเชสเตอร์ซิตีชนะวิลล่า 1-0

ปัจจุบัน ไมเคิล จอห์นสัน มีชื่อติดทีมชาติชุดอังกฤษชุด U21 ทั้งนี้จอห์นสันถูกนำไปเทียบเคียงว่ามีสไตล์การเล่นคล้ายกับ คอลลิน เบล (Colin Bell) นักเตะระดับตำนานของแมนเชสเตอร์ซิตี

 แหล่งข้อมูลอื่น 
 แหล่งข้อมูลของไมเคิล จอห์นสัน
# เดินอากาศไทย เที่ยวบินที่ 365
เดินอากาศไทย เที่ยวบินที่ 365 นำผู้โดยสารบินจากหาดใหญ่ไปยังจังหวัดภูเก็ต เมื่อวันที่ 31 สิงหาคม พ.ศ. 2530 เที่ยวบินนี้บริการด้วยเครื่องบินโบอิง 737 ทะเบียน HS-TBC เครื่องบินเกิดหมุนกลางอากาศ และควงสว่านก่อนตกทะเล ทางทิศตะวันออกของเกาะภูเก็ต ห่างจากสนามบินประมาณ 8 กิโลเมตร มีผู้เสียชีวิต 83 คน เป็นผู้โดยสาร 74 คน ลูกเรือ 9 คน ไม่มีผู้รอดชีวิต

ผลการสอบสวนอย่างเป็นทางการสรุปว่า อุบัติเหตุเกิดจากมีเครื่องบินเดินอากาศไทยและดรากอนแอร์ เดินทางมาถึงสนามบินในเวลาเดียวกัน  เจ้าหน้าที่หอบังคับการบินจัดให้เครื่องทั้งสองลำมีระยะห่างไม่เพียงพอ  หอบังคับการบินสั่งการให้ นักบินเดินอากาศไทยนำเครื่องหลบออกนอกเส้นทาง ให้เครื่องดรากอน แอร์ไลน์ ลงก่อนอย่างกระชั้นชิดเกินไป ทำให้เครื่องเดินอากาศไทยเกิดอาการหัวปัก เครื่องสะบัดทางขวาอย่างแรง นักบินพยายามแก้ไขโดยดึงหัวขึ้น แต่เครื่องได้ตกลงถึงพื้นน้ำเสียก่อน

ภายหลังเหตุการณ์ รัฐบาลสั่งการให้ท่าอากาศยานขนาดใหญ่ทั่วประเทศไทย ดำเนินการติดตั้งระบบเรดาร์อย่างเร่งด่วน
# รายชื่อมณฑลของประเทศจีนเรียงตามความหนาแน่นของประชากร
นี่คือ รายชื่อมณฑลของจีนเรียงตามความหนาแน่นของประชากร

 รายชื่อ 
 เขตปกครองพิเศษมาเก๊า - 16,921
 เขตปกครองพิเศษฮ่องกง - 6,380
 เทศบาลนครเซี่ยงไฮ้ - 2,747
 เทศบาลนครปักกิ่ง - 888
 เทศบาลนครเทียนจิน - 859
 มณฑลเจียงซู - 724
 มณฑลซานตง - 586
 มณฑลเหอหนาน - 582
 มณฑลกวางตุ้ง - 467
 มณฑลเจ้อเจียง - 463.7
 มณฑลอานฮุย - 463.5
 เทศบาลนครฉงชิ่ง - 379
 มณฑลเหอเป่ย์ - 363
 มณฑลหูเป่ย์ - 324
 มณฑลหูหนาน - 316
 มณฑลฝูเจี้ยน - 289.2
 มณฑลเหลียวหนิง - 289.0
 มณฑลเจียงซี - 257
 มณฑลไหหนาน - 241
 มณฑลกุ้ยโจว - 222
 มณฑลชานซี - 213
 เขตปกครองตนเองกว่างซี - 207
 มณฑลฉ่านซี - 180.0
 มณฑลซื่อชวน - 179.9
 มณฑลจี๋หลิน - 145
 มณฑลยูนนาน - 112
 เขตปกครองตนเองหนิงเซี่ย - 89.1
 มณฑลเฮย์หลงเจียง - 83.0
 มณฑลกานซู่ - 57.7
 เขตปกครองตนเองมองโกเลียใน - 20.2
 เขตปกครองตนเองซินเจียง - 11.8
 มณฑลชิงไห่ - 7.48
 เขตปกครองตนเองทิเบต - 2.23